আসলে এদেশের রাজনৈতিক দলগুলো আর তাদের কাছে নানা ধান্দায় মগজ বিক্রী করে দেয়া ‘বুদ্ধিজীবীরা’ চায় জনগন ব্যস্ত হয়ে থাকুক এসব প্রয়োজনীয় এবং অপ্রয়োজনীয় আলোচনা নিয়ে। এতে জনগনকে সুস্পষ্ট দুইভাগে ভাগ করে ফেলার তাদের চিরকালীন উদ্দেশ্য সফল হয়। আর জনগণ এসব নিয়ে মেতে থেকে আর শক্ত করে হিসেব চায় না স্বাধীনতা যুদ্ধের সময় দেখা আমাদের সংখ্যাগরিষ্ঠের স্বপ্ন নিয়ে কেন ছিনিমিনি খেলা হোল, হচ্ছে। আবার ‘সাধারণ’ মানুষদের মধ্যেও ‘শিক্ষিত’ মধ্যবিত্ত অংশটার বেশীরভাগই চায় না এসব প্রশ্ন সবাই তুলুক – স্বাধীনতার ‘সুফল’ এরা তো পেয়েছে অসাধারণভাবে। অথচ এরাই পারতো মানুষকে সচেতন করে গড়ে তুলতে।